дъмпинговия марж по време на РПП (раздел 3.2).
 (27)
 Този производител износител обаче е представлявал само между 2 % и 7 % от общия производствен капацитет и само между 5 % и 10 % от общото производство на натриев глюконат в КНР. Освен това, неговият износ за трети държави е бил в диапазона на едва между 23 % и 28 % от общия обем на износа от КНР за трети държави по време на РПП (точният дял на единствения оказал съдействие китайски производител износител в общия обем на китайския производствен капацитет, общото производство и общия обем на износа не може да бъде разкрит поради съображения за поверителност). Поради това, и като се има предвид, че нито един от останалите китайски производители на натриев глюконат в КНР не оказа съдействие, Комисията счете, че не разполага с достатъчно информация за оценката на вероятността от продължаване или повторно възникване на дъмпинг и се наложи да бъдат използвани наличните факти в съответствие с член 18 от основния регламент, с цел да се прецени развитието на вноса, в случай че мерките бъдат отменени (раздел 3.3).
 (28)
 Китайските органи бяха надлежно уведомени, че поради ниската степен на съдействие от страна на китайските производители износители, Комисията може да приложи член 18 от основния регламент. Ответни коментари по този въпрос не бяха получени.
 (29)
 Констатациите в раздел 3.3 бяха направени въз основа на наличните факти. За тази цел бяха използвани: информацията, предоставена от оказалия съдействие производител износител, искането за преразглеждане с оглед изтичане на срока на действие, твърдението на заявителите, статистически данни на Евростат, данните, събирани от държавите членки съгласно член 14, параграф 6 от основния регламент („базата данни по член 14, параграф 6“), както и публично достъпна информация в интернет (6). Що се отнася до китайската база със статистически данни относно износа, следва да се отбележи, че структурата на кодиране, която се прилага за натриевия глюконат, обхваща и други продукти, които не са предмет на настоящото разследване, и поради това не бе възможно обемът на натриевия глюконат сам по себе си да бъде идентифициран в базата данни. Поради това не бе възможно да се използва този източник на информация.
 3.2. Дъмпингов внос в Съюза през разследвания период в рамките на преразглеждането
 3.2.1. Нормална стойност
 (30)
 При първоначалното разследване единственият китайски производител износител, оказал съдействие по време на настоящото разследване (Shandong Kaison Biochemicals или „SKB“), получи третиране като дружество, работещо в условията на пазарна икономика (ТДПИ). Поради това определянето на нормалната стойност за този производител износител беше въз основа на собствените му данни за производството и продажбите.
 (31)
 Комисията първо провери дали общият обем на продажбите на вътрешния пазар на оказалия съдействие производител износител е представителен, в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт на независими клиенти за производителя износител е представлявал най-малко 5 % от общия обем на продажбите му на разглеждания продукт за износ за Съюза по време на РПП. Общият обем на продажбите на оказалия съдействие